Malherbe Uitgewers-Publishers - Heleen Malherbe
Resensie deur Yolande Smit:
…”niks maak eintlik meer sin as jy op die lewe se stoep sit en wag vir jou aandskemer om te daal nie”…met hierdie aangrypende woorde wat amper half wurgend my binneste vasgryp, draai ek die boek om en die koel-kalmte van die voorblad se versteekte boodskap fluister saggies dat hierdie beloof om ‘n besonderse en buitengewone boek te wees.
In ‘n treffende voorwoord trek die skrywer jou woord vir woord nader, nooi jou om saam met haar in haar na(g) gedagtes die lewe te kom sien, ervaar, voel en soms opstandig te bevraagteken as sy suksesvol daarin slaag om jou op ‘n reis saam met haar te neem waar die nag saam met haar gedagtes ronddwaal, waar vrae teen gister se vuil mure vas gegooi word, die beeld van môre na jou toe terugstaar as jy, weerlose mens, strak sonder gevoel daarin staar, as die draai van die lewe jou asemhaling word en jy opnuut jou pad tussen weggesteekte woorde kan vind…
En dan na ‘n padvol gedigte waarin die skrywer haar gedagtes deel, tref die tweede deel van die boek selfs nog harder. Dit vertel van ‘n “nou halwe mens”, wat eens “volmens-kind” was, wat amper “geen-mens vrou” moes word en wees sodat sy na jare se verwronge liefde, onbeantwoorde soeke, opofferings op die lewe se gewetenlose altaar, doolhof-paaie van mishandeling en waansin, nou nakend voor self-vergiffenis haar nuwe lewenskleed aantrek en nou, al 40 jaar na daardie dag, 19 Desember 1974, wat “soos ‘n tatoe in my geheue ingebrand” is, kan sy uiteindelik haar vlerke in gevinde wysheid oopspan as sy haar slotsom met die leser deel :
“Die lewe gee ons ruimte om dit te vul met gedagtes van onthou wanneer ons vereensaamd voor die oudag staan.
Maar dit gee ook aan ons die voorreg om dit te kan dit uithaal en herleef en daarom is daar geen lewe sonder betekenis nie. Jou keuses wat jy maak, bepaal jou lewe of jou lot”
Die aangrypende woorde van Heleen Malherbe wat tussen die lyne van elke bladsy vasgevang is gee hoop aan soveel ander vasgevang in die lewe se soms bose kringloop van keuses.
Ek het in Pretoria grootgeword. My pa het my die liefde vir Afrikaans geleer. Hy was baie streng met spelling en uitspraak.
Ek het eers in 2000 begin skryf na my seun se dood
Slotsom is my nuutste digbundel en gee dan ook die slotsom van my lewe oor 40 jaar
Die lesers is baie belangrik
Met ander skrywers se manuskripte
Wilmari Jooste, Sonja Brown, Ria Richards, Ena Murray en ST Potgieter
Ek skryf baie min deesdae en as ek ontspan, tuur ek oor die see en droom. Ek hou van plante en lees graag.
My eerste storie was Geliefde Perskedief van Wilmari Jooste en ek het gedroom om soos sy te kan skryf
.My eerste digbundel Die lewe se loop. Ek het in 2012 ‘n kort verhaal geskryf As die liefde seëvier maar ek is ‘n ongeduldige skrywer en het die storie in ‘n uur geskryf en jare daarna eers afgestof
My inspirasie vir gedigte begin by my gedagtes en dit is wat ek neerskryf
Droom!! Droom groot en streef jou droom na. Moet nooit in jouself twyfel nie en moet dat niks in jou pad staan nie.